Ülesanne 1 :

Ettekujutuse saamiseks stsenaariumidest tutvu Riigi infosüsteemide osakonna poolt tellitud uuringuga kasutajakeskse veebi lehekülgede disain , millest saab lugeda näiteid stsenaariumidest ( osa 5.5. )

Veebis: Kasutajakeskse veebi lehekülgede disain: Uuring ja järeldused

<https://www.mkm.ee/sites/default/files/kasutajakeskse_veebi_lehekylgede_disain.pdf>

Jälgi, mille poolest erineb stsenaarium tavalisest kirjeldusest.

Kirjuta analoogia põhjal mõnda oma infovajadust ja infootsingut iseloomustav lühistsenaarium.

Lühistsenaarium piletilevi.ee keskkonnas piletiostmiseks.

Lugesin ERR portaalist uudist, et Märt Avandi ja Ott Sepp teevad koos stand-up komöödia etenduse. Uudise juures oli ka kuupäevad, millal etendus toimub ning lisaks info, et pileteid saab osta piletilevi.ee veebikeskkonnast.

Avasin veebibrauseri ja kirjutasin Google otsingusüsteemi „piletilevi“. Niimoodi tundub lihtsam otsida ja avada lehti, sest Google parandab ka kõik kirjavead ja annab otsingus kindlasti õige tulemuse.

Kuna Märt Avandi esineb vähe, siis kasutasin ka piletilevi.ee keskkonnas otsingut – otsingu sõnana kasutasin „Märt Avandi“ ja saingi need kolm etendust, mis oli kirjas ka algses uudises. Piletilevi.ee keskkonnas on pileti ostmine tehtud lihtsaks, ei pea isegi registreerima. Valid ainult sobiva etenduse, pileti arvu, kinnitad ostukorvi ja maksma. Ei pea isegi ennast kasutajaks registreerima.

Peale edukat maksmist saadab piletilevi piletid emaili peale ja etendusele tuleb kaasa võtta ainult mobiiltelefon ja näidata pileteid kontrolörile.

Ülesanne 2:

Loe artiklit „UX Design Defined“ veebis: http://uxdesign.com/ux-defined; http://uxdesign.com/ux-defined-2

ja püüa sõnastada kasutajakogemuse määratlus (definitsioon). *Kasutajakogemus on…* Esita oma definitsioon kirjalikult .

Kasutajakogemus on meetod, mis hõlmab endas mitmeid disaini distsipliine, mis aitavad luua interaktiivsele süsteemile vormi ja sisu.

Ülesanne 3 **:**

Analüüsi kas **oma organisatsiooni veebilehte**

ja iseloomusta seda 4. teema all käsitletud elementide kaupa.

**Sisuelemendid**

SMIT koduleht on selgesti liigendatud, kasutades 5 osa vahel suuri pealkirju ning jooni, mis selgesti eristavad erinevad osad. Veebileht on jagatud vertikaalselt kaheks. Vasakul SMIT logo ja hüüdlause ning paremal pool, mis on ka enamus lehe laiusest info SMIT kohta. Veebileht koosneb SMIT tutvustusest, teenustest, tööpakkumistest, kontaktidest ja hangete infost. Võib öelda, et SMIT koduleht on tüüpiline onepager ühe erandiga. Olemas on „Teated“ link, mis viib järgmise leheni, kus on Euroopa Liidust

Korduma kippuvad küsimused SMIT veebilehel puuduvad.

Võib öelda, et SMIT kodulehel on pressiteated olemas. Avaneb lehekülg vasakul olevast menüüst, vajutades „Teated“ lingile. Võib eeldada, et leheküljel olevad teated, mis näitavad, kuidas on kasutatud Euroopa Liidu raha, on sorteeritud kõige uuem kõige üleval. Teadetel puudub kindel struktuur, kuidas nad veebilehel on kirjeldatud.

Reklaam veebilehel puudub. Kuigi kaudseks reklaamiks võib pidada Tööpakkumised sektsiooni, kus on kirjutatud, et võta meiega alati ühendust, kui pakub huvi nimetatud asutuses töötada.

Kuupäev ja kellaaeg on segamini erinevas vormingus ainult Teated lehel. On kasutatud ainult numbrilist kombinatsiooni 31.12.2015 ja on kasutatud ka 31. detsember 2016 versiooni.

**Vormielemendid**

Navigeerimine

SMIT koduleht on oma olemuselt onepager, seega on liikumine lehel tehtud väga lihtsaks. Põhiline info on kohe avalehel saadav ja lehel navigeerimine toimub vertikaalse kerimise tulemusel. Erinevate lehtede vahel liikumine toimub linkide abil.

Hüpikaken ja esileht SMIT kodulehel puuduvad.

Eelleht SMIT kodulehel puudub.

Suunav veebileht SMIT kodulehel puudub.

Veebilehe akna pealkirjad on olemas ja sisalduvad endas alati lehe nime, kus kasutaja parasjagu on ning SMIT nime.

Lingid on SMIT lehekülje oluline osa. Linkide abil suunatakse kasutaja kindla teenuse juurde või näiteks SMIT Facebook lehele. Vajutatud lingid värvi ei muuda ja arvan, et SMIT kodulehel ei ole seda ka vaja. Lingid on tähistatud selges eesti keeles.

Otselingid SMIT veebilehel puuduvad.

**Veebisaidi struktuur**

SMIT peamenüü asub vasakus servad, kuid hea tava järgi võiks ta asuda natukene kõrgamal, kui praegu. Praegu asub menüüd vasakul ja lehe keskel. SMIT menüüs on kokku 3 linki, mis iseenesest ei ole kõige parem lahendus, sest põhijaotises olevas sisus saaks menüüpunkte rohkem tekitada. Et vältida lehel kerimist võiks näiteks Teenused, Tööpakkumised või Kontakt olla ka vasakul menüüs kirjeldatud.

SMIT veebilehel puuduvad navigeerimise nupud.

Orienteerumine SMIT lehel on tehtud väga lihtsaks. Vähe menüüpunkte ja vähe lehti, mille vahel oleks võimalik ära eksida. Asukohast annab märku ka URL real olev asukoht, näiteks www.smit.ee/teated

Otsing veebilehel puudub.

**Juurdepääs / Interaktiivsus**

Seadistamine SMIT veebilehel puudub.

Kohandatavus SMIT veebilehel puudub. Võimalik on kasutada brauseri tekstisuurendamise funktsionaalsust.

Otsene hädaolukordade ja suhtlus tehniliste probleemide korral puudub. Kindlasti kui veebileht on maas või uuendamisel, siis oleks vastav info ka veebilehel väljas.

Lehekülgedega seotud inimgruppide loomine veebilehel puudub.

Veebilehe uuesti laadimine ja värskendamine veebilehel puudub.

Kliendiinfot veebileht ei kogu.

**Disainielemendid**

Stiiliühtsus on veebilehel tagatud. Veeb näeb välja samasugune kui kasutada erinevaid brausereid ja ekraaniresolutsioone.

Värvidena on veebilehel kasutatud SMIT CVI-st tulenevaid värve.

Tekst / teksti küljenduse stiil on silmale rahuldav. Tekst on piisavalt suur ja ei muutu kui muutub ekraaniresolutsioon. Tekst on loetav ning must tekst valgel taustal on selgelt eristatav.

Ikoonid / graafika / lisandprogrammid SMIT veebilehel puuduvad.