Millise innovatsiooniga tegelen?

Tööalaselt võib innovatsiooni tegelemisega tuua välja Scrum raamistiku rakendamisega riigiasutuses. Innovatsiooni on ta sellepärast, et minule teadaolevalt ei ole Scrum raamistikku riigiasutustes enne rakendatud ja SMIT on selles osas eesrindlik ja teejuht. Scrum raamistiku rakendamine toimub inkrementaalselt. Scrum raamistiku rakendamist tarkvaraarendamisel võib jagada kahte innovatsiooni valdkonda. Alustuseks sobib see mõtteviisi valdkonda ning pärast on tegu protsessi valdkonnaga. Scrum raamistiku juurutamine eeldab mõttemaailma muutust, et protsess saaks juurduda. Eelnevalt on tarkvara arendatud kosemeetodil, mis eeldab näiteks analüüsi valmimist enne tarkvara arendamist. Scrum raamistikus arendatakse tarkvara agiiliselt ja inkrementaalselt ning sellise lähenemisega saab klient toote kiiremini kätte ja tagasisidet anda kiiremini. Scrum rakendamine on aeganõudev tegevus, sest ilma mõttemaailma muutuseta ei ole võimalik Scrumi protsessi järgida ja juurutada. Oli ka meie asutuses inimesi, kes pidi lahkuma, sest nad ei olnud valmis selliselt tarkvara arendama ning osalema kitsalt ühte toote või teenuse meeskonnas.

Tööalaselt olen osalenud ka e-Residentsuse projektis. Võib öelda, et tegu tõeliselt innovaatilise lähenemisega, sest nimetatud teenus on saanud väga laiapõhjalist tagasisidet tervest maailmast. Olenevalt vaatenurgast võib e-Residentsuse jagada mitmesse innovatsiooni valdkonda ning tegu on tõeliselt radikaalse innovatsiooniga. E-residentsus on toode või teenuse valdkond, mõtteviisi valdkond ning ka protsess, kuidas dokumente Eestis välja antakse. Kui me räägime protsessist kui dokumendi väljaandmisest, siis esmakordselt Eestis on võimalik sooviavaldus anda sisse ja valideerida ainult riigilõivu maksmisega ning dokument saadakse kätte ainult ühe kliendikontaktiga. Eesti kodanik saab oma dokumendid kätte alati 2 kliendi kontaktiga.   
E-residentsust reklaamitakse kui uudset mõtteviisi ja teenust. Mitte ükski riik maailmas ei paku residentsust niimoodi, et inimene ei omaks alalist elukohta sihtriigis ning digiallkirja võimekust, kui seda Eesti teeb.